আই লাভ হার (চলচ্চিত্র)
আই লাভ হার (ইউক্রেনীয়: Я її люблю) ডরিয়া পেরেলে পরিচালিত ২০১৩ সালের একটি ইউক্রেনীয় নাট্যধর্মী স্বল্পদৈর্ঘ্য চলচ্চিত্র। এটি সমকামী মহিলা সম্পর্কিত প্রথম ইউক্রেনীয় চলচ্চিত্র এবং সমকামী মহিলা, সমকামী পুরুষ, উভকামী এবং ট্রান্সজেন্ডার বিষয়ক ইউক্রেনে নির্মিত প্রথম চলচ্চিত্রসমূহের মধ্যে একটি।[তথ্যসূত্র প্রয়োজন] আই লাভ হার সর্বপ্রথম ২০১৩ সালের ১৮ অক্টোবর জার্মানির লেসবিশ শুউল ফিল্মটেজ হামবুর্গ উৎসবে প্রদর্শিত হয়েছিল। এটি একই বছরের ২৫ অক্টোবর বার্সেলোনার ফেস্টিভ্যাল ইন্টারন্যাশনাল ডি সিনেমা গে ই লেসবিক ডি-তে প্রদর্শিত হয়েছিল। পরবর্তীতে চলচ্চিত্রটি ২৯ নভেম্বর ২০১৩ তারিখে আন্তর্জাতিক স্বল্পদৈর্ঘ্য চলচ্চিত্র প্রতিযোগিতার সাহসিকতা বিভাগে; এবং ফেস্টিভ্যাল ইন্টারন্যাসিওনাল ডি সিনে পোর লস ডেরেচোস হিউমানস বোগোতা আন্তর্জাতিক স্বল্পদৈর্ঘ্য চলচ্চিত্র প্রতিযোগিতায় অফিসিয়াল সিলেকশন হিসেবে ২০১৩ সালের ডিসেম্বরে প্রদর্শিত হয়েছিল। চলচ্চিত্রটি ২০১৪ সালের ৭ মার্চ ইউক্রেনে প্রথম প্রদর্শিত হয় কিয়েভের জোভটেন সিনেমা হলে।[তথ্যসূত্র প্রয়োজন] চলচ্চিত্রটি ইউরোপ, এশিয়া, কানাডা এবং মার্কিন যুক্তরাষ্ট্রসহ মোট ২৩টি দেশে প্রদর্শিত হয়েছিল।[তথ্যসূত্র প্রয়োজন]